open-index/open-wikipedia-markdown huggingface dataset:
Dechtice

**Dechtice** (, , ) sú obec na Slovensku v okrese Trnava.

## Polohopis
Leží na pomedzí Brezovských Karpát a Podmalokarpatskej pahorkatiny. Z Dobrovodskej kotliny priteká údolím Malých Karpát riečka Horná Blava. 

Obcou prechádza cesta II/502 z Trstína do Vrbového, ktorú v centre križuje II/560 do Trnavy. Krajské a okresné mesto Trnava leží  južne, Piešťany  východne a Hlohovec  juhovýchodne.

## História obce
Prvá písomná zmienka je z roku 1258 (*villa Degce*).

Dechtice patrili panstvu Dobrá Voda, od 16. storočia mali charakter zemepánskeho mestečka. Urbár z roku 1568 je nazvaný „Urbár hradov Dobrá Voda a Dechtice“, zdôvodnením može byť lokalita „Podhradyščo“, ale v 16. storočí bola na Nitrianskej strane pevnosť (*fortalitium*, *castellum*).

Dedina patrila do dvoch stolíc – Bratislavskej a Nitianskej. Delila ich riečka Blava. Spojili sa v roku 1885. V roku 1663 prepadli a zničili obec Turci. V roku 1869 zničil jej veľkú časť požiar.

Obyvatelia obce boli roľníci, vinohradníci (od 16. storočia mala dedina najkrajšie vinohrady panstva), drevorubači a hrnčiari. Od 16. storočia bol v dedine habánsky dvor. Habáni a ich potomkovia vyrábali až do I. svetovej vojny známe džbánky.

Obec bola oslobodená 4. apríla 1945.

Od roku 1975 je v obci verejný vodovod, od roku 1992 kanalizácia a čistička odpadových vôd, od roku 1993 káblová televízia a od roku 1996 plynovod.

## Pamiatky
V obci je rímskokatolícky kostol svätej Kataríny Alexandrijskej z roku 1652 a na cintoríne románsky kostolík Všetkých Svätých datovaný do roku 1172. Ten má podobu na Slovensku unikátnej rotundy s takmer kruhovým pôdorysom vnútorného priestoru lode, ktorá má však v exteriéri obdĺžnikový tvar. Na juhovýchodnej stene lode sa zachovala neskororománska freska zobrazujúca život Krista. V centre obce je kaplnka z roku 1743 zasvätená Panne Márii Karmelskej. V katastrálnom území obce sa nachádzajú ruiny kláštora a kostola svätej Kataríny Alexandrijskej z roku 1618 a Mudrochov mlyn. Na rázcestí smerom na Dobrú Vodu a Naháč sa nachádza pomník padlým 1. svetovej vojny a pomník všetkým obetiam 2. svetovej vojny.

### Zjavenia Panny Márie
V Dechticiach sa od roku 1994 niekoľkým vizionárom údajne zjavila opakovane Panna Mária. Pri Bratislavsko-trnavskej arcidiecéze bola 28. októbra 1998 zriadená Komisia pre skúmanie zjavení Panny Márie v Dechticiach. Do Dechtíc sa konajú púte každú prvú Nedeľu po prvom piatku.

## Osobnosti

* Martin Tamaškovič (* 1803† 1872), slovenský vlastenec a mecén, spoluzakladateľ Matice slovenskej
* Josephine Amann-Weinlich (*1848† 1887), skladateľka, dirigentka a zakladateľka prvého dámskeho orchestra v Európe
* Jozef Šimončič (* 1928† 2020), slovenský historik, archivár a univerzitný profesor

## Referencie

## Iné projekty

## Externé odkazy
* 
* Stránky farnosti sv. Kataríny Alexandrijskej
* Stránky občianskeho združenia Katarínka
* Profil románskej rotundy v Dechticiach


Kategória:Obce okresu Trnava
Radošovce (okres Trnava)

**Radošovce** sú obec na Slovensku v okrese Trnava.

Obec je doložená z roku 1216 ako Radichov, neskôr ako Wradichov (1229), Radossowcze (1773); po maďarsky Radosóc, Alsórados.

Obec sa spomína v roku 1216 v listine kráľa Ondreja II., ktorou daroval Sebesovi Veľké Kostoľany. V roku 1586 patrila panstvu Dobrá Voda. Zemepánmi boli Erdődyovci, od roku 1855 tu mali majetky Pálffyovci. V roku 1715 mala vinice, 19 poddanských a 13 želiarskych domácností, v roku 1752 mala 43 rodín, v roku 1787 mala 64 domov a 381 obyvateľov.

Zaoberali sa poľnohospodárstvom. Poľnohospodársky charakter si obec zachovala aj po roku 1918. JRD bolo založené v roku 1957. Väčšina obyvateľov pracovala v poľnohospodárstve. Časť v priemyselných podnikoch v Trnave.

V obci je rímskokatolícky kostol sv. Anny z roku 1762.

## Referencie

## Iné projekty

## Externé odkazy
* 


Kategória:Obce okresu Trnava
Dolné Orešany

**Dolné Orešany** sú obec na Slovensku v okrese Trnava. V katastrálnom území obce sa nachádza prírodná pamiatka Bolehlav.

## Kultúra a zaujímavosti
### Stavby
#### Pamiatky
* rímskokatolícky kostol Panny Márie Nanebovzatej z roku 1390.
* Kaplnka Najsvätejšej Trojice z roku 1713.

## Hospodárstvo a infraštruktúra
### Školstvo
základná a materská škola

## Médiá (foto, audio, dokumenty)

Súbor:Dolné Orešany kostol 07.jpg|Kostol Nanebovzatia Panny Márie
Súbor:Dolné Orešany kostol 03.jpg|Veža kostola
Súbor:Dolné Orešany memorial.JPG|Pamätník padlým v I. a II. svetovej vojne
Súbor:Dolné Orešany kalvária 01.jpg|Kaplnka Najsvätejšej Trojice


## Referencie

## Pozri aj
* Zoznam kultúrnych pamiatok v obci Dolné Orešany

## Iné projekty

## Externé odkazy
* 
* www.apsida.sk – profil gotického kostola
* www.skoladoresany.edupage.org - stránka školy 


Kategória:Obce okresu Trnava
Vinohrady nad Váhom

**Vinohrady nad Váhom** sú obec na Slovensku v okrese Galanta.

## Polohopis
Obec sa celým svojím územím rozprestiera na ploche 1070 ha. Leží v Podunajskej nížine neďaleko Serede, na západnom okraji Nitrianskej pahorkatiny.

## Dejiny
Zoborská listina spomína obec už v roku 1113. Jej svahy s juhozápadným sklonom sú vysadené viničom. Minulosť obce je pomerne skromná. Mnohé jej osudy sú úzko späté s neďalekou Šintavou. Historickým faktom však zostáva, že obec vznikla až v roku 1958. Až do roku 1958 patrila do katastrálneho územia Šintava a mala názov Šintavské Vinohrady. Pôvodná najstaršia časť pod menom Svätá Chrasť sa spomína už v zoborskej listine z 11. storočia.

## Kultúra a zaujímavosti
### Pamiatky
* Rímskokatolícky Kostol navštívenia Panny Márie, jednoloďová neskororenesančná stavba s polygonálnym ukončením presbytéria a predstavanou vežou, z polovice 17. storočia. Obnovou prešiel okolo roku 1746, keď bol novo vysvätený. V roku 1768 pápež Klement XIII. udelil tomuto pútnickému miestu právo získania odpustkov pre všetkých, ktorí sem putovali. Je to starobylé pútnické miesto kde sa schádzali na Svätodušný pondelok procesie veriacich. V roku 1778 prešiel ďalšími úpravami, ktorých donátorom bol František Esterházi. Poslednou obnovou a reštaurovaním prešiel v rokoch 1999-2005. Interiér je zaklenutý valenou lunetovou klenbou. Podvežie má krížovú klenbu. V interiéri sa nachádza renesančno-barokový hlavný oltár z doby vzniku kostola s obrazom Navštívenia Panny Márie a sochami sv. Alžbety, Barbory, Anny a Panny Márie. Bočný oltár Narodenia Panny Márie je taktiež z tohto obdobia. Druhý bočný oltár Ukrižovania so sochami Panny Márie a sv. Anny je klasicistický z konca 18. storočia. Z tohto obdobia pochádza aj kazateľnica. Fasády kostola sú členené opornými piliermi, lizénovými rámami a polkruhovo ukončenými oknami s profilovanými šambránami s klenákmi. Nad portálom v podveží je reliéfny erb. Veža je členená lizénovými rámami a ukončená ihlancovou helmicou s nárožnými vežicami.

* Rímskokatolícka kaplnka sv. Urbana, jednoloďová baroková stavba s polygonálnym záverom a malou strešnou vežou, z roku 1728. Nachádza sa na hornom konci obce. Fasády s polkruhovo ukončenými oknami sú hladké. Priečelie je ukončené štítom lemovaným šiškami. Veža je ukončená ihlancovou helmicou.

### Zaujímavosti
V chotári obce Vinohrady nad Váhom sa nachádza národná prírodná rezervácia – pôvodný dubový les Dubník – ktorá je chránená od roku 1954, kde sa nachádza hniezdisko výrika obyčajného. Les má výmeru 165 ha.

Okolie láka návštevníkov výbornými podmienkami pre turistiku a vodné športy.

## Školstvo
V strede stojí pekne vybavená budova základnej školy. 

## Osobnosti obce
### Rodáci
* Jozef Prívozník (* 1926† 2010), rímskokatolícky kňaz, salezián, rozhlasový kazateľ, profesor filozofie (pôsobil v Nemecku).

## Referencie

## Iné projekty

## Externé odkazy
* 


Kategória:Obce okresu Galanta
Kategória:Okres Galanta
Kategória:Pomenovania podľa Váhu
Vozokany (okres Galanta)

**Vozokany** sú obec na Slovensku v okrese Galanta.

## Kultúra a zaujímavosti
### Pamiatky
* Rímskokatolícky Kostol navštívenia Panny Márie, dvojloďová baroková stavba s polygonálnym ukončením presbytéria a vežou tvoriacou súčasť jej hmoty, z roku 1718. Donátorom kostola bol František Esterházi. V roku 1778 bola pôvodná kaplnka rozšírená na jednoloďový kostol. Južnú bočnú loď pristavali v roku 1923. Obnovou prešiel v roku 1970 a 2006. Interiér je zaklenutý krížovými klenbami, presbytérium je zaklenuté lunetami. Nachádza sa tu barokový oltárny obraz, olejomaľba Navštívenie Panny Márie, pôvodné zariadenie bolo, žiaľ, zlikvidované pri necitlivej úprave v roku 1970. Fasády kostola sú členené polkruhovo ukončenými oknami so šambránami, prístavba má segmentovo ukončené okná s klenákmi. Priečelie je členené lizénami a ukončené volútovým štítom. Bočná loď má pilastre. Veža je členená lizénovým rámom a ukončená zvonovitou helmicou.

## Referencie

## Iné projekty

## Externé odkazy
* 


Kategória:Obce okresu Galanta
Zemianske Sady

**Zemianske Sady** sú obec na Slovensku v okrese Galanta.

## Polohopis
Zemianske Sady patria do Trnavského kraja, nachádzajú sa v severnej časti okresu Galanta. Poloha obce je 15 km od Serede asi 14 km od Hlohovca. Približne rovnakú vzdialenosť má do Galanty, Trnavy aj Nitry (2530 km).

## Kultúra a zaujímavosti
### Pamiatky
* Socha svätého Vendelína, kamenná socha na stĺpe z roku 1892. V súčasnosti je uložená v depozite múzea.

* Dedinská zvonica, murovaná stavba na pôdoryse štvorca so stanovou strechou. Fasády sú hladké s polkruhovo ukončenými rezonančnými otvormi. Nad vstupom je nika s obrazom Panny Márie.

Nemeskürt harangtorony 2.JPG|Obecná zvonica


## Rodáci
* Michal Boleček (* 1897† 1983), katolícky kňaz a publicista
* Barbora Zsigmondiová (* 1908† 1978), fotografka, filmová a televízna pracovníčka

## Referencie

## Iné projekty

## Externé odkazy
* 


Kategória:Obce okresu Galanta
Gáň

**Gáň** je obec na Slovensku v okrese Galanta.

## Dejiny
Prvá písomná zmienka o obci Gáň sa zachovala v zoborskej listine z roku 1113. Obec bola majetkom zoborského opátstva. 

Dôležitým medzníkom pre vývoj obce bol 1. november 1881, keď bola zahájená železničná premávka na trati Galanta - Sereď. Železnica poskytla v nasledujúcich desaťročiach mnohým obyvateľom Gáne živobytie. Obce Gáň a Brakoň sa v roku 1957 zlúčili a vytvorili spoločnú obec Brakoňská Gáň. Od roku 1960 sa však používa pre obec názov Gáň.

V roku 1947 bol v obci postavený prvý kultúrny dom v okrese Galanta. V nasledujúcich rokoch bol vybudovaný športový areál, materská škola, dom smútku, budova obecného úradu a ďalšie novostavby.

## Obyvateľstvo
Podľa sčítania v roku 2021 prevažná väčšina obyvateľov obce je slovenskej národnosti (93%), maďarskej sú 4%.

## Kultúra a zaujímavosti
### Pamiatky
* Rímskokatolícky Kostol Svätej rodiny, jednoloďová románska stavba s podkovovitou apsidou a malou strešnou vežou, z prelomu 12. a 13. storočia. Pôvodné patrocínium bolo sv. Ondreja. Po mongolskom vpáde bol poškodený, následne v druhej polovici 13. storočia bol obnovený. Okolo roku 1312 mohol byť poškodený počas plienenia Matúša Čáka, následne bol obnovený v duchu gotiky. V období reformácie a bojov počas 17. storočia bol kostol spustnutý, keď sa v roku 1694 spomína ako opustený. V roku 1745 prešiel barokovou úpravou, keď bol novo zaklenutý, vybudovali západnú emporu a kryptu rodiny Pacerovcov. V roku 1756 bolo zmenené patrocínium na dnešné sv. Rodiny. V rokoch 1967-1968 prešiel obnovou, naposledy v rokoch 2012-2014. Fasády lode aj apsidy kostola sú členené slepými arkádami tvorenými románskym tehlovým murivom. Na južnej stene lode je prezentovaný zamurovaný ústupkový portál. Veža je ukončená ihlancovou helmicou.

Súbor:Gáň kostol 11.jpg|Kostol sv. Rodiny
Súbor:Gáň kostol 04.jpg
Súbor:Gáň kostol 01.jpg
Súbor:Gáň kostol 09.jpg|Slepé arkády a portál
Súbor:Gáň kostol 02.jpg|Detail apsidy


## Hospodárstvo
Nachádza sa tu Logistické centrum - DHL Tesco, DHL Samsung a ďalšie.

## Šport
V obci Gáň sa už veľa rokov hráva futbal pod názvom TJ Slovan Gáň. 

## Osobnosti obce
### Rodáci
* Vladimír Filo (* 1940 - † 2015), rožňavský diecézny biskup. 

### Pôsobili tu
* Vojtech Babulík (* 1909 - † 1997), rímskokatolícky kňaz, pôsobil v obci medzi rokmi 1970-1995 ako farár. Bol známym a obľúbeným kazateľom v rozhlase i na početných ľudových misiách. 
* Eduard Bublinec (* 1937), ekológ, pedológ, lesník a pedagóg, ktorý sa špecializuje na výskum biogeochemických cyklov najmä v bukových a smrekových ekosystémoch. 

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Galanta
Topoľnica

**Topoľnica** (maďarsky *Tósnyárasd*, v minulosti *Jazerný Ňáražd*) je obec na Slovensku v okrese Galanta. Podľa sčítania v roku 2021 malo slovenskú národnosť 54,9%, maďarskú 42,8%, českú 0,5% a nezistenú 1,1%.

## Polohopis
Obec Topoľnica sa nachádza v Trnavskej rovine v okrese Galanta. Cez obec vedie hlavná železničná trať 130 Bratislava-Štúrovo.

## Kultúra a zaujímavosti
### Pamiatky
* Rímskokatolícky Kostol sv. Štafana kráľa, jednoloďová baroková stavba so segmentovým ukončením presbytéria a malou strešnou vežou, z druhej polovice 18. storočia. Stojí na mieste staršej stavby. Presbytérium je zaklenuté valenou klenbou, loď je plochostropá. Nachádza sa tu empora nesená liatinovými stĺpmi. Súčasťou interiéru je klasicistický voľný obraz sv. Štefana uctievajúceho Immaculatu s bratislavským hradom na pozadí z prvej polovice 19. storočia. Fasády kostola sú členené zdvojenými lizénami a polkruhovo ukončenými oknami s profilovanými šambránami s klenákmi. Veža vyrastá z prelamovaného štítového priečelia s volútami, ukončená je ihlancovou helmicou. Portál má profilované kamenné ostenie s klenákom a uchami.

## Infraštruktúra
V obci je vybudovaný vodovod, plynovod a elektrická sieť.

## Referencie

## Iné projekty

## Externé odkazy
* 


Kategória:Obce okresu Galanta
Veľká Mača

**Veľká Mača** () je obec na Slovensku v okrese Galanta.

## Dejiny
V listine z 10. augusta 1326 sa obec Veľká Mača spomína pod názvom *Mached*. O bohatej histórii svedčia nálezy z mezolitu, z doby hallštattskej a staromaďarské kostrové pohrebisko zo začiatku 10. storočia. V minulosti bola obec súčasťou šintavského hradu a patrila k majetku rodiny Rozgoňovcov, Bátoriovcov, Turzovcov a od roku 1642 Esterháziovcov. Obyvateľstvo sa zaoberalo poľnohospodárstvom, v 19. storočí nastal aj rozvoj remesiel. Svoje dielne tu mali obuvníci, čižmári, krajčíri, tkáči a obyvatelia pracovali aj v miestnej tehelni. V novodobej histórii obce bola vybudovaná moderná základná a materská škola, telocvičňa, nákupné stredisko, kúpalisko a ďalšie novostavby. Históriu Veľkej Mače predstavuje návštevníkom stála expozícia regionálneho múzea. Tvoria ju archeologické nálezy z tzv. máčadských vŕškov, poľnohospodárske náradia zo 17. až 19. storočia a cenné obecné dokumenty.

Vo februári 2018 tu zastrelili investigatívneho novinára Jána Kuciaka a jeho priateľku Martinu Kušnírovú.

**Obyvateľstvo**

Podľa sčítania v roku 2021 žilo v obci 2 614 obyvateľov, z toho malo slovenskú národnosť 28,7 %, maďarskú 66,5 % a nezistenú 4,4 % obyvateľov.

## Kultúra a zaujímavosti
### Pamiatky
* Rímskokatolícky Kostol sv. Jána Krstiteľa, jednoloďová klasicistická stavba s polygonálnym ukončením presbytéria, transeptom a vežou tvoriacou súčasť jej hmoty, z roku 1783. V roku 1880 bol doplnený transept. Presbytérium je zaklenuté valenou klenbou s lunetami a pruskou klenbou, podobne aj loď. Nad krížením je kupola. Nachádza sa tu barokovo-klasicistický hlavný oltár z druhej polovice 18. storočia s obrazom sv. Jána Krstiteľa. Bočný oltár je klasicistický z polovice 19. storočia s obrazom Premenenie Pána od A. Kucseru z roku 1906. Fasády sú členené lizénami a polkruhovo ukončenými oknami s profilovanými šambránami s klenákmi. Priečelie je ukončené štítom s náznakom volút. Segmentovo ukončený portál má kamenné ostenie s uchami a klenákom. Nad portálom je okno s lambrekýnom. Veža je členená lizénami a ukončená zvonovitou helmicou.

* Socha sv. Jána Nepomuckého, baroková kamenná socha na podstavci s nápisom, z roku 1732. Úpravou prešla v roku 1950. 

Nagymácséd templom 2.JPG|Kostol sv. Jána Krsiteľa počas obnovy


### Zaujímavosti
* Kríž zobrazený na minci s hodnotou 10 korún slovenských bol nájdený v katastrálnom území obce. Pochádza z 10. storočia nášho letopočtu.

## Osobnosti obce
### Rodáci
* Kristína Mésároš (* 1981), výtvarníčka 
* Gábor Gál (* 1974), bývalý minister spravodlivosti Slovenskej republiky a exposlanec (2016 – 2018) NR SR za MOST – HÍD  

### Pôsobili tu
* Andrej Bičan (* 1975), moderátor
* Ján Kuciak (* 1990  – † 2018), investigatívny reportér, novinár a externý univerzitný pedagóg na Katedre žurnalistiky Filozofickej fakulty Univerzity Konštantína Filozofa v Nitre
* Martina Kušnírová (* 1990 – † 2018), archeologička 

## Referencie

## Iné projekty

## Externé odkazy
* 


Kategória:Obce okresu Galanta
Čierna Voda

**Čierna Voda** môže byť:

* obec v okrese Galanta, pozri Čierna Voda (okres Galanta)
* miestna časť slovenskej obce Chorvátsky Grob v okrese Senec, pozri Čierna Voda (Chorvátsky Grob)
* rieka na južnom Slovensku, pozri Čierna voda (prítok Malého Dunaja)
* rieka na strednom Slovensku, pozri Čierna voda (prítok Dolinky)
Kráľov Brod

**Kráľov Brod** je obec na Slovensku v okrese Galanta.

## Kultúra a zaujímavosti
### Pamiatky
* Rímskokatolícky Kostol sv. Imricha, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1836. Interiér je zaklenutý pruskými klenbami, presbytérium malou kupolou. Nachádza sa tu neogotický hlavný oltár sv. Imrcha zo začiatku 20. storočia. Vznikol v dielni Rétay a Benedek v Budapešti. Kazateľnica, krstiteľnica aj organ sú historizujúce z obdobia okolo roku 1900. Fasády kostola sú hladké, členené termálnymi oknami. Priečelie je lemované pilastrami. Veža je členená kordónovou rímsou a ukončená zvonovitou helmicou.

* Socha sv. Michala Archanjela na stĺpe, baroková prícestná socha z druhej polovice 18. storočia. Stojí pred rímskokatolíckou farou.

* Socha sv. Vendelína z roku 1907.

Súbor:Királyrév templom kopjafa.JPG|Kostol sv. Imricha
Súbor:Királyrév templom kereszt 2.JPG
Súbor:Kiralyrev szakralis kisemlek.JPG|Socha sv. Michala archanjela
Súbor:Királyrév Szt Vendel 1907.JPG|Socha sv. Vendelína
 

## Referencie

## Iné projekty

## Externé odkazy
* 


Kategória:Obce okresu Galanta
Malá Mača

**Malá Mača** je obec na Slovensku v okrese Galanta.

Podľa sčítania v roku 2021 malo 55,8% obyvateľov slovenskú, 41,6% maďarskú, 0,9% českú a 1,6% nezistenú národnosť.

## Kultúra a zaujímavosti
### Pamiatky
* Rímskokatolícky Kostol sv. Margity Antiochijskej, jednoloďová románska stavba s pravouhlým ukončením presbytéria a predstavanou vežou, z prvej polovice 13. storočia. Stojí v poli pri obci stojí v areáli obkolesenom tehlovým ohradným múrom. Gotickými úpravami prešiel v priebehu 14. a 15. storočia. V druhej polovici 17. storočia bola pristavaná hranolová veža a interiér bol novo zaklenutý. Barokovou obnovou prešiel pred rokom 1714 a v roku 1727. Úpravami prešiel aj v roku 1948. Systematický výskum a obnova kostola prebieha od roku 2005. Z románskeho obdobia pochádza presbytérium s valenou klenbou a víťazný oblúk. Po stranách víťazného oblúka boli odkryté dva atypické trojuholníkové otvory s vnútorným stĺpikom a dvoma oblúkmi. Na východnej stene presbytéria na nachádzajú nástenné maľby zo 14. storočia zobrazujúce ukrižovaného Krista s Pannou Máriou, sv. Jánom a postavami biskupov. Na klenbe presbytéria sú fragmenty symbolov evanjelistov. Fasády kostola sú členené reštaurovanými románskymi štrbinovými oknami s polkruhovým záklenkom. Pod korunnou rímsou je zuborez a vlys zo šikmo kladených tehál. Veža je členená lizénami s bosážou a ukončená murovanou ihlancovou helmicou so štyrmi nárožnými vežicami. Na helmici je motív kríža, mesiaca a slnka.

Súbor:Mala Maca kostol z boku.jpg|Kostol sv. Margity Antiochijskej
Súbor:Malá Mača kostol 02.jpg|Kostol pred obnovou
Súbor:Malá Mača kostol 03.jpg
Súbor:Malá Mača kostol 01.jpg
Súbor:Malá Mača kostol 04.jpg|Odkryté románske okná


* Trojičný stĺp, klasicistické súsošie z roku 1832. Obnovou prešiel v roku 1895 a 1921. Súsošie stojí na stĺpe so štvorcovým kanelovaným podstavcom. Pod súsoším je umiestnená socha anjela bez krídiel.

* Dedinská zvonica, drevená stavba z agátového dreva na pôdoryse štvorca z prelomu 19. a 20. storočia. Nachádzajú sa tu tri zvony, sv. Marek z roku 1798, sv. Jozef z roku 1927 a Panna Mária z roku 1924.

Súbor:Malá Mača zvonica 03.jpg|Trojičný stĺp
Súbor:Kismácséd Szentháromság 1.JPG
Súbor:Malá Mača zvonica 01.jpg|Obecná zvonica
Súbor:Malá Mača zvonica 02.jpg


## Šport
V obci pôsobí futbalové mužstvo Slavoj Malá Mača, ktoré hrá Majstrovstvá okresu Galanta.

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Galanta
Jánovce (okres Galanta)

**Jánovce** sú obec na Slovensku v okrese Galanta.

## Polohopis
Obec leží v západnej časti Podunajskej nížiny v nadmorskej výške 120 m, na rozhraní Úľanskej mokrade a Žitného ostrova. V blízkosti tečie Malý Dunaj a Čierna Voda. Reliéf je rovinný s minimálnym relatívnym kolísaním výšky (1 m). Kataster obce je odlesnený, pôvodné vŕbovo-topoľové lužné lesy boli odstránené a zachovali sa len v podobe lesných pásov v terénnych depresiách bývalých tokov a riečnych ramien (Ereč). Úrodné černozemné a lužné pôdy sú intenzívne poľnohospodársky využívané. Klíma je teplá s malým množstvom zrážok. V mohutných štrkopieskových vrstvách sa nachádzajú veľké zásoby podzemných vôd, dopĺňané infiltráciou z Dunaja. V blízkosti sa nachádza vodný zdroj Jelka s výdatnosťou takmer 1000 l/s, zásobujúci pitnou vodou značnú časť západného Slovenska. Celé územie obce spadá do Chránenej vodohospodárskej oblasti Žitný ostrov.

Obec Jánovce leží 32 km od Bratislavy, 10 km od Senca a 17 km od Galanty. Ide o malú obec, s počtom obyvateľov, aktuálne k marcu 2009 je v obci k trvalému pobytu nahlásených 444 obyvateľov, 203 mužov a 241 žien. Na základe administratívno-správneho členenia z roku 1996 patrí do Trnavského kraja a okresu Galanta.

## Dejiny
Čisto z hospodárskych potrieb na rodinnom majetku Pálfiovcov vzniká samostatná obec Jánovce. Stalo sa, že grófka Gabriela de Colloredo zanechala územie dnešných Jánoviec Jánovi Pálfimu ml. a pomohla tak založiť obec, ktorá dostala pomenovanie po novom majiteľovi Jánovi Pálfim "Jánovce".

Stalo sa tak v roku 1792 a už v roku 1795 bol vyhotovený katastrálny plán (overený hlavným župným zememeračom), ktorý je vlastne plánom obce Jánovce.

## Symboly obce
Poddanská dedina Jánovce dostala pri svojom vzniku aj svoj znak, ktorý používala po desaťročia ako obecnú pečať.

Znak Jánoviec predstavuje tri pšeničné klasy, previazané stuhou, upevnené kosákom. Kruhopis pečate znie Janosháza Község - čiže Matúšova zem Jánovce obec.

## Občianska vybavenosť
V obci sa nachádza materská škola a základná škola, v ktorej je umiestnená aj miestna knižnica, budova obecného úradu, kultúrny dom, futbalový štadión ako aj potraviny a miestne pohostinstvo a pekáreň s malopredajňou.

V obci je moderný rímskokatolícky kostol z roku 1935, spadajúci pod farnosť vo Veľkých Úľanoch. V rokoch 2003-2004 prešiel kompletnou rekonštrukciou, vrátane úprav okolia. V obci sú dva cintoríny, rímskokatolícky a evanjelický.

## Referencie

## Iné projekty

## Externé odkazy
* 


Kategória:Obce okresu Galanta
Horné Saliby

**Horné Saliby** sú obec na Slovensku v okrese Galanta.

Podľa sčítania v roku 2021 malo 37,4% slovenskú, 57% maďarskú, 0,3% českú a 4,2% nezistenú národnosť.

## Dejiny
Obec sa spomína v roku 1158 ako súčasť opátstva na Panónskom vrchu s názvom *Zele*. V 16. storočí patrila Thurzovcom, Báthoryovcom a v 17. storočí Esterházyovcom. Viedenská arbitráž 1938 prisúdila obec Maďarsku, kam patrila do roku 1945. V roku 1947 boli do obce presídlení dolnozemskí Slováci z Maďarska. 

17. júla 1957 pricestoval do Česko-Slovenska vietnamský prezident Ho Či Min a navštívil okrem iného aj jednotné roľnícke družstvo v Horných Salibách. Pri príležitosti výročia 60 rokov od tejto udalosti bola v obci odhalená pamätná tabuľa.

Pri príležitosti 75. výročia výmeny obyvateľstva medzi Maďarskom a Československom bola osadená pamätná tabuľa na budove obecnej knižnice.

## Kultúra a zaujímavosti
### Pamiatky
* Rímskokatolícky Kostol sv. Vavrinca Diakona, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1775. Stojí na mieste staršej, pravdepodobne stredovekej stavby zbúranej v roku 1770. Donátorom kostola bol František Esterházy, autorom projektu je Jakub Fellner. V roku 1823 kostol vyhorel. Poškodený bol aj počas druhej svetovej vojny. Presbytérium je zaklenuté konchou, loď pruskými klenbami. Fasády kostola sú členené zdvojenými lizénami a polkruhovo ukončenými oknami. Veža vyrastá zo štítového priečelia, je členená pilastrami a ukončená korunnou rímsou s terčíkom s hodinami a ihlancovou helmicou.

* Evanjelický kostol, jednoloďová tolerančná stavba s polygonálnym ukončením presbytéria a mierne predstavanou vežou, z rokov 1786-1790. V rokoch 1856-1861 prešiel klasicistickou prestavbou, keď bola pristavaná aj veža. Počas druhej svetovej vojny bola poškodená veža, obnovená bola v roku 1976. Ďalšou obnovou prešiel v roku 1988. Interiér je plochostropý, nachádzajú sa tu bočné empory na stĺpoch. Nachádza sa tu klasicistický kazateľnicový oltár z roku 1859 s obrazom Kristus v Getsemanskej záhrade od bratislavského maliara Michala Aumayra. Neoklasicistická krstiteľnica pochádza z roku 1878, organ je z druhej polovice 19. storočia. Fasády kostola sú členené masívnymi pilastrami a polkruhovo ukončenými oknami s profilovanými šambránami. Veža je v spodnej časti členená kordóvovou rímsou s trojuholníkovým štítom s tympanónom, v hornej časti lemovná pilastrami. Ukončená je korunnou rímsou s trojuholníkovými štítmi a atypickou barokovou helmicou.

Súbor:Felsőszeli templomkapu.JPG|Portál evanjelického kostola


## Občianska vybavenosť
Hospodársky rast od roku 1938 umožnil vybudovanie termálneho kúpaliska a ďalších novostavieb.

## Referencie

## Iné projekty

## Externé odkazy
* 


Kategória:Obce okresu Galanta
Váhovce

**Váhovce** (historicky , , ) je obec na Slovensku v okrese Galanta.  

Podľa sčítania v roku 2021 malo v obci 40,4% slovenskú, 53,1% maďarskú, 0,4% rómsku, 0,3% českú a 5,4% nezistenú národnosť. 

## Polohopis
Nachádza sa na pravom brehu rieky Váh, 5km od mesta Sereď. 

## Kultúra a zaujímavosti
### Pamiatky
* Rímskokatolícky Kostol sv. Mikuláša biskupa, jednoloďová neskorobaroková stavba s pravouhlým ukončením presbytéria a vežou tvoriacou súčasť jej hmoty, z roku 1778. Stojí na mieste staršieho kostola. Interiér je zaklenutý českými plackami. Nachádza sa tu klasicistický hlavný oltár, stĺpová architektúra s obrazom sv. Mikuláša. Klasicistické sú aj bočné oltáre sv. Trojice a Krista na Olivovej hore. Kazateľnica s reliéfom kristovej hlavy je klasicistická z doby vzniku kostola. Fasády s výrazným nárožným zaoblením sú členené segmentovo ukončenými oknami so šambránami. Portály majú profilované kamenné ostenie s uchami a klenákom. Nad hlavným portálom je nápisová doska s vročením 1778. Veža má nárožné skosenia a je ukončená barokovou helmicou.

* Kamenný kríž s korpusom, klasicistický z roku 1793. Obnovou prešiel v roku 1903. Nachádza sa pri kostole.

* Socha sv. Jána nepomuckého, neskorobaroková kamenná socha z roku 1797. Nachádza sa pri kostole.

Vága központja.JPG|Kostol sv. Mikuláša biskupa
Vága templom 1.JPG
Vága bejárat felirat.JPG|Nápisová tabuľa nad portálom
Vága templom bejárat 1.JPG|Korpus na kríži
Vága templom bejárat 2.JPG|Socha sv. Jána Nepomuckého


## Referencie

## Iné projekty

## Externé odkazy
* 


Kategória:Obce okresu Galanta
Trstice

**Trstice** sú obec na juhozápadnom Slovensku v Trnavskom kraji v okrese Galanta. 

## Polohopis
Obec sa nachádza na Podunajskej nížine. V niektorých etnografických materiáloch sa toto územie označuje ako Matúšova zem (Mátyusföld). Neďaleko obce tečie Malý Dunaj, ktorý v minulosti niekoľkokrát ohrozoval životy a majetky obyvateľov tejto rázovitej obce na južnom Slovensku.

## Dejiny
Prvá najznámejšia zmienka o obci Trstice (maďarsky Nádszeg) pochádza z roku 1608. Obec patrila pod rôznych majiteľov. Striedali sa roky pokojné a bohaté s rokmi nepokojnými a chudobnými (turecké vpády, obdobie svetových vojen). Podľa sčítania obyvateľov z roku 2001 žilo v obci 3795 obyvateľov.

## Obyvateľstvo
Obec Trstice patrí medzi typické obce južného Slovenska, v ktorých žijú obyvatelia slovenskej a maďarskej národnosti. Obyvateľstvo maďarskej národnosti však tvorí väčšinu obyvateľstva obce. Po náboženskej stránke sú Trstice typickou rímskokatolíckou obcou.

**Etnické zloženie obyvateľstva**Maďari - 93,73 %Slováci - 4,74 %Rómovia - 0,97 %Česi  - 0,37 %a iní

**Náboženské zloženie obyvateľstva**rímski katolíci - 95,47 %bez vyznania - 2,48 %protestanti (evanjelici, reformovaní) - 0,66 %grécki katolíci - 0,05 %

## Kultúra a zaujímavosti
### Pamiatky
* Rímskokatolícky kostol sv. Štefana kráľa, trojloďová neogotická stavba s polygonálnym ukončením presbytéria, transeptom a predstavanou vežou, z rokov 1903-1904. Donátormi kostola boli Esterháziovci. Stojí na mieste staršieho barokového kostola z roku 1717. Presbytérium má rebrovú neogotickú klenbu, bočné lode sú zaklenuté skliepkovou klenbou. Hlavná loď s transeptom je plochostropá. Nachádza sa tu neogotické zariadenie, hlavný oltár s obrazom sv. Štefana ako odovzdáva korunu Panne Márii, s bočnými sochami sv. Ladislava a sv. Imricha. Kazateľnica je tiež neogotická, z doby vzniku kostola. Fasády sú členené opornými piliermi a oknami so šambránami ukončenými lomeným oblúkom. Transept má trojuholníkové štíty, pod ktorými sú umiestnené rozetové okná. Veža je členená lizénovými rámami s vlysmi s motívom lomeného oblúka a ukončená ihlancovou helmicou.

* Socha sv. Jána Nepomuckého z 18. storočia.

* Socha sv. Vendelína z 19. storočia.

* Socha sv. Trojice z roku 1825.

Nádszeg templom 2.jpg|Kostol sv. Štefana kráľa
Nádszeg templombelső.JPG|Interiér kostola
Nádszeg Nepomuk 1.JPG|Socha sv. Jána Nepomuckého
Nádszeg Szentháromság.jpg|Socha sv. Trojice 
 

## Referencie

## Iné projekty

## Externé odkazy
* 


Kategória:Obce okresu Galanta
Bánovce nad Ondavou

**Bánovce nad Ondavou** sú obec na Slovensku v okrese Michalovce.

## Polohopis
Obec leží uprostred Východoslovenskej nížiny, pri sútoku Tople a Ondavy, v juhozápadnej časti Pozdišovskej pahorkatiny medzi mestami Trebišov a Michalovce. Bánovce nad Ondavou sú na vyvýšenine, nížinná časť je pokrytá sprašovými uloženinami, na pahorkatine má čiernozemné, miestami slané pôdy.

V katastrálnom území sa nachádza v nižších vrstvách zemný plyn a od 20 do  sa nachádzajú zvodnené horizonty artézskej vody výbornej kvality.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálnym záverom a predstavanou vežou, z roku 1867. Stojí na mieste staršieho kostola zo 17. storočia. Reformovaný zbor tu existuje už od roku 1610. Významným faktom histórie miestneho zboru je zavedenie východoslovenského dialektu slovenčiny ako bohoslužobného jazyka v polovici 18. storočia. Úpravou kostol prešiel v roku 1924. Vo veži je umiestnený zvon pochádzajúci z pôvodného kostola, dielo prešovského zvonolejára Juraja Wierda z roku 1648. Fasády kostola sú hladké, členené polkruhovo ukončenými oknami. Veža je členená lizénovými rámami a ukončená ihlancovou helmicou. 
* Dedinská zvonica, drevená ľudová stavba na pôdoryse štvorca so stanovou strechou z 20. rokov 20. storočia.
* Pohrebná kaplnka Lehotských, osemuholníková klasicistická stavba z 19. storočia. V nedávnej dobe bola realizovaná prístavba kaplnky a vznikol tak rímskokatolícky kostol Ružencovej Panny Márie.

## Referencie

## Iné projekty

## Externé odkazy
* 
* RKC Bánovce nad Ondavou– stránka miestneho cirkevného zboru


Kategória:Obce okresu Michalovce
Bracovce

**Bracovce** sú obec na Slovensku v okrese Michalovce.

## Občianska vybavenosť
V obci sa nachádzajú tri novodobé kostoly, evanjelický z roku 1949, reformovaný kostol a rímskokatolícky kostol Ducha Svätého. 

## Referencie

## Iné projekty

## Externé odkazy
* 


Kategória:Obce okresu Michalovce
Bajany

**Bajany** sú obec na Slovensku v okrese Michalovce. 

## Polohopis
Obec Bajany sa nachádza vo východnej časti Východoslovenskej nížiny. Susedí s obcami Lekárovce, Pavlovce nad Uhom, Vysoká nad Uhom a Maťovské Vojkovce.

## Dejiny
Prvá písomná zmienka o obci pochádza z roku 1361 vo forme *Bayanhaza*, pojem *háza* svedčí, že išlo o zemiansku osadu. Názov *Bajanháza* teda môžeme doslovne preložiť ako *Bajanov domov*.

## Obyvateľstvo
### 2011

*údaj z Atlasu rómskych komunít z roku 2013

## Kultúra a zaujímavosti
### Pamiatky
* Rímskokatolícky kostol Božského Srdca Ježišovho, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1910. Po druhej svetovej vojne prešiel obnovou, horná časť veže bola po vojne dostavaná. Fasády kostola sú členené polkruhovo ukončenými oknami so suprafenestrami vo forme kvádrovania, nárožia stavby majú taktiež kvádrovanie. Veža vyrastá z priečeia vo forme rizalitu, je ukončená ihlancovou helmicou. 

* Reformovaný kostol v časti Krížany, jednoloďová neogotická stavba s prvkami secesie s polygonálnym záverom, náznakom transeptu a mierne predstavanou vežou, z roku 1936. Stojí na mieste staršieho dreveného kostola. Zariadenie pochádza z doby jeho vzniku. Fasády kostola sú členené oknami s lomeným oblúkom a atypickou oblúčkovou korunnou rímsou. Transept je zvýraznený strojeným oknom a štítom s lomeným oblúkom. Veža vrcholí otvorenou arkádou s lomenými oblúkmi, ukončená je štítmi v tvare lomeného oblúka a ihlancovou helmicou. Vstup je riečený ako trojosový portikus so zvýraznenou strednou osou. 

Súbor:Bajánháza11.JPG|Reformovaný kostol


## Referencie

## Iné projekty

## Externé odkazy
* 


Kategória:Obce okresu Michalovce
Zemplínske Kopčany

**Zemplínske Kopčany** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segmentovým záverom a predstavanou vežou, z konca 18. storočia. Historizujúcou úpravou a rozšírením prešiel v roku 1900, keď bola postavená veža. Zariadenie kostola pochádza z doby jeho prestavby. Fasády kostola sú členené pilastrami a polkruhovo ukončenými oknami. Veža je členená lizénovými rámami, v hornej časti pilastrami a ukončená trojuholníkovými štítmi a ihlancovou helmicou.  
* Rímskokatolícky kostol Nanebovzatia Panny Márie, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1795-1817. Úpravami prešiel v rokoch 1888 a 1913-1914. Interiér je zaklenutý pruskými klenbami. Nachádza sa tu klasicistická kazateľnica, na bočnom oltári je obraz sv. Jánan Nepomuckého od E. Révésza z roku 1857. Fasády kostola sú hladké so segmentovo ukončenými oknami. Veža vystupuje z priečelia vo forme rizalitu. Je členená pilastrami a ukončená korunnou rímsou.  

## Referencie

## Iné projekty

## Externé odkazy
* 


Kategória:Obce okresu Michalovce
Tušice

**Tušice** sú obec na Slovensku v okrese Michalovce. 

## Kultúra a zaujímavosti
### Pamiatky
* Reformovaný kostol, jednoloďová pôvodne pravdepodobne renesančná stavba s polygonálnym záverom a predstavanou vežou, zo 16. storočia. Výraznou prestavbou prešiel v 19. storočí. Fasády kostola sú členené pilastrami a polkruhovo ukončenými oknami so šambránami. Veža je členená lizénovými rámami a pilastrami, ukončená je trojuholníkovými štítmi a ihlancovou helmicou. 

## Obyvateľstvo
údaje: Štatistický úrad Slovenskej republiky

## Referencie

## Iné projekty

## Externé odkazy
* 


Kategória:Obce okresu Michalovce
Slavkovce

**Slavkovce** sú obec na Slovensku v okrese Michalovce. 

## Kultúra a zaujímavosti
### Pamiatky
* Gréckokatolícky kostol Zoslania sv. Ducha, jednoloďová klasicistická stavba s polkruhovým ukončením presbytéria a predstavanou vežou, z roku 1801. Obnovou prešiel v roku 1897. Interiér je zaklenutý pruskými klenbami. Nachádza sa tu oltár baldachýnového typu z doby výstavby kostola, ostatné zariadenie pochádza z doby jeho obnovy. Fasády chrámu sú hladké členené polkruhovo ukončenými oknami. Veža je ukončená korunnou rímsou s terčíkom a ihlancovou helmicou. 

## Občianska vybavenosť
V obci sa okrem gréckokatolíckeho chrámu Zoslania sv. Ducha nachádza aj moderný reformovaný kostol z rokov 2001–2004.

## Referencie

## Iné projekty

## Externé odkazy
* 


Kategória:Obce okresu Michalovce
Markovce

**Markovce** sú obec na Slovensku v okrese Michalovce.

## Dejiny
Markovce vzniklu pravdepodobne v 13. storočí na základe rozhodnutia zemana Mareka. Začiatkom 14. storočia obec vlastnil šľachtic Pavol a po ňom jeho syn Štefan. Zemanania v Markovciach prebývali počas 1416. storočia. V 16. storočí časť obce patrila šľachticom z Perína, Vicmándiovcom, Sokoliovcom a iným rodom.

Podľa urbára z roku 1567 sedliaci z obce platili šľachte daň viac ako dve zlaté, dva chleby, kuru a prasce. V roku 1600 v nej bolo obývaných 17 poddanských domov, 1715 14 a 1720 11 poddanských domácností.

Obyvatelia obce boli zdanení od: 1567 5,5, 1582 6, 1610 1 a 1635 0,375 porty.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1816. Veža bola pristavaná v roku 1925. Interiér chrámu je zaklenutý pruskými klenbami. Jeho zariadenie pochádza zo začiatku 20. storočia. Fasády chrámu sú hladké so segmentovo ukončenými oknami. Veža má nárožné zaoblenia, ukončená je barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Malé Raškovce

**Malé Raškovce** (maď. *Kisráska*, nem. *Klein Ráska*) sú obec na Slovensku v okrese Michalovce.

## Poloha
Ležia vo východnej časti Východoslovenskej nížiny vo výške  v strede obce a 99 až  v chotári obce.

Východnú časť katastrálneho územia obce tvoria lesy, juhovýchodnú časť nížina so zvyškami mŕtvych ramien Laborca. Táto časť obce je často zaplavovaná pri zvýšení hladiny Laborca.

V severovýchodnej časti územia obce sa nachádza prírodné jazero Linyík, ktoré miestne obyvateľstvo i obyvatelia susedných obcí do roku 1965 využívali na máčanie konope.

thumb|Jazero Linyík v zime|stred

## Dejiny
Územie obce bolo obývané už v dobe kamennej a paleolite. Ďalšie nálezy sú z doby bronzovej a rímskej.

Obec existovala v 13. storočí.

Počas svojej histórie prešla obec viacerými šľachtickými majiteľmi a jej populácia následkom viacerých udalostí, napr. vojen, epidémií a vysťahovalectva, značne kolísala. Počas histórie obce na jej území stálo niekoľko kaštieľov, avšak žiaden sa nezachoval.

Obec zažila obete počas prvej aj druhej svetovej vojny.

## Pamiatky
* Reformovaný kostol, jednoloďová klasicistická stavba s polygonálnym záverom a mierne predstavanou vežou, z roku 1838. Obnovami prešiel v rokoch 1870, 1895 a 1923. Interiér je zaklenutý valenou klenbou. Nachádza sa tu kazateľnica a stôl Pána z roku 1923. Fasády kostola sú členené pilastrami a polkruhovo ukončenými oknami. Veža má nárožné zaoblenia, ukončená je trojuholníkovými štítmi a ihlancovou helmicou.
* Pamätník židovskému obyvateľstvu Malých Raškoviec a náhrobky zo starého židovského cintorínu
* Pomník občanom padlým v druhej svetovej vojne
* Kultúrny dom s pamätnou tabuľou Petra Tasnádyho

thumb|Pamätník židovskej komunity|stred

## Významné osobnosti

* Peter Tasnády – tunajší zemepán, bol vodcom roľníckeho povstania v r. 1831
* Jozef Arvay (farárov syn, narodil sa v r. 1823) – pedagóg, neskôr riaditeľ učiteľského ústavu v Sárospataku
* Tenor Gábor Szakál – operný spevák, žije v Košiciach

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Petrikovce

**Petrikovce** sú obec na Slovensku v okrese Michalovce.

## Kultúra a zaujímavosti
### Pamiatky
* Gréckokatolícky kostol Najsvätejšieho srdca Ježišovho, jednoloďová klasicistická stavba so segmentvým ukončením presbytéria a predstavanou vežou, z obdobia okolo roku 1800. Stojí na mieste drevenej modlitebne z roku 1726. Fasády chrámu sú členené lizénami a polkruhovo ukončenými oknami, veža má nárožné zaoblenia, ukončená je zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Maťovské Vojkovce

**Maťovské Vojkovce** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol v časti Kapušianske Vojkovce, jednoloďová klasicistická tolerančná stavba s polygonálnym záverom a vežou tvoriacou súčasť jej hmoty, z konca 18. storočia. Úpravami prešiel v rokoch 1879-1882. Interiér kostola je plochostropý. Jeho fasády sú členené lizénami a oknami s trojuholníkovým záklenkom a šambránami. Veža je členená lizénovými rámami, vyrastá zo štítového priečelia, ukončená je ihlancovou helmicou.  

* Gréckokatolícky kostol Zosnutia Presvätej Bohorodičky v časti Maťovce, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1911. Interiér je zaklenutý valenou klenbou s lunetami. Nachádza sa tu výmaľba od maliara Bokšaya z roku 1937. Na hlavnom oltári je obraz Panny Márie od J. Virágha z roku 1929, bočným oltárom Krista na Olivovej Hore, sv. Jozefa a Božského srdca dominujú obrazy od Bokšaya. Fasády chrámu sú hladké so segmentovo ukončenými oknami. Veža je ukončená zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Malčice

**Malčice** sú obec na Slovensku v okrese Michalovce.

## Dejiny
Obec je veľkomoravského pôvodu. Prvá písomná písomná zmienka pochádza z roku 1213 sa súvisí s vyšetrovaním krádeže z ktorej bol obvinený miestny obyvateľ s menom Kračuň. Pravdepodobne v 14. storočí bol pri obci postavený hrad (písomný doklad je z roku 1470).

Kostol v obci existoval pred 14. storočím. Od začiatku 17. storočia v ňom pôsobili kalvínski kazatelia, neskôr (protireformácia) bol bez neho a istý čas bol pustý.

Obyvatelia obce boli zdanení od: 1567 6,25, 1582 5, 1610 2,5 a 1635 0,625 porty.

## Kultúra a zaujímavosti
### Pamiatky
* Pohrebná kaplnka sv. Kríža, baroková stavba s polkruhovým záverom z roku 1779. Fasády kaplnky sú členené polostĺpmi, priečelie je ukončené štítom s prelamovanou rímsou. Vstup je riešený ako portál so segmentovým ostením.  

* Reformovaný kostol, jednoloďová klasicistická stavba s polygonálnym záverom a mierne predstavanou vežou, z rokov 1825-1827. Fasády kostola sú členené lizénami a segmentovo ukončenými oknami so šambránami. Veža vyrastá zo štítového priečelia, má nárožné zaoblenia a členenie pilastrami. Ukončená je ihlancovou helmicou. 

* Rímskokatolícky kostol sv. Štefana kráľa, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1848. V roku 1910 bola doplnená veža. Interiér je zaklenutý pruskými klenbami. Priečelie kostola je členené lizénami, veža vystupuje z priečelia vo forme rizalitu, ukončená je lizénami.  

## Referencie

## Iné projekty

## Externé odkazy
* 


Kategória:Obce okresu Michalovce
Laškovce

**Laškovce** sú obec na Slovensku v okrese Michalovce. Obec má 668 obyvateľov (k 31. 12. 2015).

## Kultúra a zaujímavosti
### Pamiatky
* Gréckokatolícky kostol Nanebovzatia Panny Márie, jednoloďová barokovo-klasicistická stavba s polygonálnym ukončením presbytéria a mierne predstavanou vežou, z 80. rokov 18. storočia. Obnovou prešiel v roku 1922. V interiéri sa nachádza drevená korýtková klenba. Fasády chrámu sú členené polkruhovo ukončenými oknami so šambránami. Veža je ukončená korunnou rímsou s terčíkom a barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Šamudovce

**Šamudovce** je obec na Slovensku v okrese Michalovce.

## Polohopis
Šamudovce ležia v severnej časti Východoslovenskej nížiny, na západnom vale Laborca, v nadmorskej výške okolo 108 m. 

## Dejiny
Priama správa o Šamudovciach je v listine kráľa Žigmunda z roku 1403 o darovaní časti panstva Pozdišovce šľachticovi Mikulášovi zo Žbiniec aj iným šľachticom. Šamudovce sa vyskytujú v písomnostiach 15. a 16. storočia pod názvom Samogh, Samogy. Nejasný pôvod názvu zahmľuje aj pôvod a čas vzniku dediny. 

## Kultúra a zaujímavosti
### Pamiatky
* Gréckokatolícky kostol Ochrany Presvätej Bohorodičky, jednoloďová barokovo-klasicistická stavba s polygonálnym ukončením presbytéria a predstavanou vežou, z roku 1801. Obnovou prešiel v roku 1938, kedy vzniklo jeho súčasné zariadenie. Interiér je zaklenutý pruskými klenbami. Fasády chrámu sú členené lizénovými rámami a výraznou korunnou rímsou. Okná so šambránami sú polkruhovo ukončené. Veža je ukončená korunnou rímsou s terčíkom a ihlancovou helmicou.  

* Evanjelický kostol, jednoloďová neorománska stavba s pravouhlým ukončením presbytéria a predstavanou vežou, z rokov 1928-1930. Autorom projektu kostola je architekt Karšek, staviteľom bol Ján Desző. Interiér je zaklenutý valenou klenbou, nachádza sa tu oltár s obrazom Kežiša z doby vzniku kostola od M. Jordana z Prešova. Fasády kostola sú dekorované oblúčkovým vlysom, členené lizénami a polkruhovo ukončenými oknami. Veža je v spodnej časti štvorcová, v hornej oktogonálna, ukončená ihlancovou helmicou. 

## Obyvateľstvo
### Etnické zloženie
**údaje:** *Sčítanie obyvateľov, domov a bytov v roku* **2011**

## Referencie

## Iné projekty

## Externé odkazy
* 


Kategória:Obce okresu Michalovce
Krásnovce

**Krásnovce** sú obec na Slovensku v okrese Michalovce.

## Polohopis
Krásnovce ležia v severnej časti Východoslovenskej nížiny, na západnom vale Laborca, v nadmorskej výške okolo 108 m.

## Dejiny
Kráľ Žigmund v roku 1403 daroval šľachticom zo Žbiniec časť panstva Pozdišovce, ku ktorému patrila aj dedina Krásnovce. V darovacej listine je najstaršia správa o tejto dedine. V listinách z 15. a 16. storočia sa vyskytuje pod názvom Krazna. V obci sa nachádza malá zvonica.

## Obyvateľstvo
### Náboženské zloženie
#### 1910
thumb|left|Náboženské zloženie obce Krásnovce, podľa sčítania v roku 1910.**spolu obyvateľov: 513**

* evanjelická cirkev (luteráni) - 205
* gréckokatolícka cirkev - 160
* rímskokatolícka cirkev - 100
* židovské vyznanie - 44
* reformovaná kresťanská cirkev (kalvíni) - 4

#### 1930
thumb|Náboženské zloženie obce Krásnovce, podľa sčítania v roku 1930.|vľavo**spolu obyvateľov: 519**

* evanjelická cirkev (luteráni) - 167
* gréckokatolícka cirkev - 151
* rímskokatolícka cirkev - 132
* židovské vyznanie - 37
* reformovaná kresťanská cirkev (kalvíni) - 16
* bez vyznania a iné - 16

#### 2011
vľavo|náhľad|Náboženské zloženie obce Krásnovce, podľa sčítania v roku 2011.
**spolu obyvateľov: 609**

* rímskokatolícka cirkev - 237
* evanjelická cirkev (luteráni) - 131
* gréckokatolícka cirkev - 101
* pravoslávna cirkev - 80
* reformovaná kresťanská cirkev (kalvíni) - 35
* bez vyznania a nezistení - 20
* iné- 5

## Referencie

## Iné projekty

## Externé odkazy
* 


Kategória:Obce okresu Michalovce